钦定古今图书集成/明伦汇编/氏族典/第273卷 > 王倚
## 钦定古今图书集成/明伦汇编/氏族典/第273卷 > 王倚

按《元史王倚传》：“倚字辅臣，其先东莱人也。父永福，金
末避地徙燕，为宛平著姓，富雄闾里。倚为人孝友乐
易，重然诺，与人交不苟合。读书务躬行，不专事章句。
世祖选良家子入侍东宫，时倚年弱冠，在众中仪观
独伟，太保刘秉忠即以充选。倚服勤守恪，遂见信任。
至元二十一年，诏立东宫官属，以倚为家丞，后以疾辞职。二十六年，皇孙出镇怀孟，帝为选老成练达旧
臣护之，乃以属倚，所在军政肃然。未几，召还。二十八
年，授礼部尚书，以疾辞。明年卒，谥“忠肃。”子二人：鹏，异
样总管府总管。